DeFi มาจากการหยิบเทคโนโลยี Blockchain ซึ่งเป็นเทคโนโลยีจัดเก็บข้อมูลที่ปลอดภัย โปร่งใส และไร้ตัวกลาง เข้ากับฟีเจอร์ Smart Contract ที่เริ่มต้นนำเสนอโดย Ethereum Blockchain ใช่หรือไม่
ใช่ จุดเริ่มต้นของ DeFi
DeFi มาจากการหยิบเทคโนโลยี Blockchain ซึ่งเป็นเทคโนโลยีจัดเก็บข้อมูลที่ปลอดภัย โปร่งใส และไร้ตัวกลาง เข้ากับฟีเจอร์ Smart Contract ที่เริ่มต้นนำเสนอโดย Ethereum Blockchain

ทำให้ Blockchain สามารถนำมาใช้งานได้หลากหลาย รวมถึงการนำมาใช้ประโยชน์ในการพัฒนา DeFi ที่ทำให้หลากหลายธุรกรรมเกิดขึ้นได้เมื่อเงื่อนไขครบถ้วนตามโค้ดที่ได้เขียนเอาไว้ใน Smart Contract

เช่น ธุรกรรมกู้ยืมเงิน ที่หากไม่มีการคืนเงินกู้ตามกำหนดในสัญญา ระบบก็จะดึงสินทรัพย์ค้ำประกันคืนแก่ผู้กู้ได้อัตโนมัติ เป็นต้น 

Yield Farming…อีกหนึ่งธุรกรรมที่เกิดจากโลกของ DeFi
Yield Farming นับว่าเป็นโอกาสสร้างผลตอบแทนจากการเป็นผู้มอบสภาพคล่องให้กับแพลตฟอร์ม DeFi ที่เราใช้บริการอยู่ ไม่ว่าจะเป็นผลตอบแทนในรูปแบบของ Token หรือส่วนแบ่งค่าธรรมเนียม ซึ่งมีกลไกคล้ายกับการรับดอกเบี้ยจากการฝากเงินในธนาคารในระบบการเงินแบบดั้งเดิม เพียงแต่การตัดตัวกลางออก ก็อาจทำให้มีโอกาสรับผลตอบแทนจากการฝากเงินที่มากกว่า 

สิ่งที่ควรศึกษา เมื่อใช้บริการ DeFi
เมื่อการใช้บริการ DeFi มาจากความตั้งใจจะไม่พึ่งพาตัวกลาง ก็เท่ากับผู้ใช้บริการมีความจำเป็นที่ต้องพึ่งพาตัวเองให้มากขึ้น การศึกษาความรู้ก่อนเริ่มต้นใช้บริการหรือลงทุนใน DeFi จึงเป็นสิ่งจำเป็นมากที่สุดโดยเฉพาะในประเด็นที่เป็นข้อจำกัดในการใช้บริการ

เช่น การตรวจสอบความน่าเชื่อถือของแพลตฟอร์ม DeFi ที่อาจทำความเข้าใจได้ยากสำหรับผู้ที่ไม่มีพื้นฐานด้านคอมพิวเตอร์ รายละเอียดการทำธุรกรรมบางอย่างที่มีความซับซ้อน และอาจเป็นปัญหาเมื่อเกิดข้อพิพาททางกฎหมาย

ความเสี่ยงทางเทคนิคใหม่ ๆ เช่น Impermanet Loss ซึ่งเป็นความเสี่ยงที่เกิดขึ้นจากความผันผวนของราคา Cryptocurrency ที่นำมาทำธุรกรรม หรือค่า Gas ซึ่งเป็นค่าธรรมเนียมการทำธุรกรรมในโลก DeFi ที่อาจมีราคาสูงมากในช่วงที่มีความต้องการทำธุรกรรมที่สูง

ถึงแม้ DeFi จะยังใหม่และมีพื้นที่ให้ได้ปรับปรุงแก้ไขอีกมาก แต่โลกของ DeFi เองก็ยังไม่หยุดพัฒนาและยังมีแนวโน้มการเติบโตได้อีกมากเช่นกัน และในวันนี้ไม่ว่าเราจะเลือกใช้บริการ DeFi หรือไม่ ก็ต้องยอมรับว่า DeFi ได้สร้างประวัติศาสตร์หน้าใหม่ให้กับระบบการเงินของโลกเป็นที่เรียบร้อยแล้ว
1.เทคโนโลยีทางการเงิน & การเงินดิจิทัล